CELEX: 32016D0776
Language: da
Date: 2016-04-29 00:00:00
Title: Rådets afgørelse (EU) 2016/776 af 29. april 2016 om undertegnelse på Den Europæiske Unions vegne og om midlertidig anvendelse af partnerskabsaftalen om bæredygtigt fiskeri mellem Den Europæiske Union og Cookøernes regering og den tilhørende gennemførelsesprotokol

20.5.2016   
            
            
               DA
            
            
               Den Europæiske Unions Tidende
            
            
               L 131/1
            
         RÅDETS AFGØRELSE (EU) 2016/776
   af 29. april 2016
   om undertegnelse på Den Europæiske Unions vegne og om midlertidig anvendelse af partnerskabsaftalen om bæredygtigt fiskeri mellem Den Europæiske Union og Cookøernes regering og den tilhørende gennemførelsesprotokol
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionen og Cookøernes regering har forhandlet sig frem til en partnerskabsaftale om bæredygtigt fiskeri (»aftalen«) og en protokol om gennemførelse af aftalen (»protokollen«), hvorved EU-fartøjer tildeles fiskerimuligheder i de farvande, der hører under Cookøernes suveræne rettigheder, eller som fiskerimæssigt hører under disses jurisdiktion.
            
         
               (2)
            
            
               Forhandlingerne blev afsluttet med positivt resultat, og aftalen og protokollen blev paraferet den 21. oktober 2015.
            
         
               (3)
            
            
               Artikel 16 i aftalen og artikel 12 i protokollen fastsætter, at aftalen og protokollen anvendes midlertidigt fra datoen for deres undertegnelse.
            
         
               (4)
            
            
               Aftalen og protokollen bør undertegnes og anvendes midlertidigt, indtil procedurerne for deres indgåelse er afsluttet —
            
         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af partnerskabsaftalen om bæredygtigt fiskeri mellem Den Europæiske Union og Cookøernes regering og den tilhørende gennemførelsesprotokol med forbehold af indgåelse af nævnte aftale og protokol.
   Teksten til aftalen og protokollen er knyttet til denne afgørelse.
   Artikel 2
   Formanden for Rådet formand bemyndiges herved til at udpege den eller de personer, der er beføjet til på Unionens vegne at undertegne aftalen og protokollen.
   Artikel 3
   Aftalen og protokollen anvendes midlertidigt fra datoen for deres undertegnelse, indtil de nødvendige procedurer for deres indgåelse er afsluttet (1).
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 29. april 2016.
      
         
            På Rådets vegne
         
         A.G. KOENDERS
         
            Formand
         
      
   
   
      (1)  Datoen for aftalens og protokollens midlertidige anvendelse offentliggøres i Den Europæiske Unions Tidende på foranledning af Generalsekretariatet for Rådet.